Concert extraordinar de orgă, la Catedrala Romano-Catolică "Sfântul Mihail" din Alba Iulia, susținut de Eduard Antal, unul dintre numele cu rezonanță majoră în lumea artistică din Europa
Centrul Cultural Palatul Principilor și Primăria Alba Iulia vă invită la un Concert extraordinar de orgă, mâine, 26 martie, la Catedrala Romano-Catolică "Sfântul Mihail".
Fiecare atingere a clapelor e transformată în magie, iar fiecare sunet devine… divin – ar putea fi rezumatul absolut și, în același timp, uvertura evenimentului programat pentru mâine, 26 martie 2024, începând cu ora 19.00, la Catedrala Romano-Catolică "Sfântul Mihail", din Cetatea Alba Carolina.
Citește și: Catedrala Romano-Catolică din Alba Iulia, martor al istoriei milenare: Trecută prin foc și sabie de mongoli, turci, de creștini, a continuat să se înalțe spre cer
Concertul, inclus în turneul național "Orgile României", ajuns în 2024 la cea de-a VI-a ediție, îl aduce la Alba Iulia pe organistul Eduard Antal, unul dintre numele cu rezonanță majoră în lumea artistică din Europa. Repertoriul ales de el pentru concertul de la Alba Iulia propune o panoramare a modului în care s-a scris pentru orgă în secole de istorie a muzicii, cuprinzând lucrări adaptate sau scrise în original pentru orgă, din repertoriul universal și românesc, de la Johann Sebastian Bach la Tomaso Albinoni.
"Văd un viitor strălucit al orgii, o deschidere din ce în ce mai mare. S-au redeschis clasele de orgă pentru că știm foarte bine, în perioada comunismului era un instrument interzis şi a fost eliminat din spaţiul universitar. De asemenea, văd un număr din ce în ce mai mare al oamenilor interesați şi preocupați de astfel de concerte. Sunt din ce în ce mai numeroși la concertele de orgă. Și, totodată, observ un interes foarte mare din partea compozitorilor. Este o bucurie pentru mine să văd cum acest instrument devine din ce în ce mai apreciat.", spune Eduard Antal, într-o declarație-invitație la concertul de mâine.
La rândul său, primarul Gabriel Pleșa completează "Avem onoarea să îl primim pe Eduard Antal la Alba Iulia, în Catedrala "Sfântul Mihail", una dintre locațiile monumentale ale Transilvaniei, cea mai veche catedrală catolică din România. Nu mă îndoiesc că talentul său va face orga de aici să sune fantastic și va crea un eveniment de care lumea își va aminti mult timp. Vă invit să ne bucurăm împreună de acest concert unic."
Concertul de mâine este organizat de Centrul Cultural Palatul Principilor, în parteneriat cu Arhiepiscopia Romano-Catolică Alba Iulia, într-un moment cu o semnificație spirituală specială, în Săptămâna Patimilor pentru credincioșii romano-catolici și protestanți.
Intrarea la concert este gratuită, în limita locurilor disponibile în Catedrala Romano-Catolică "Sfântul Mihail" și a celor adăugate suplimentar de organizatori pentru acest eveniment special.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
Un tânăr de 22 de ani, din Cugir, consumator de alcool și etnobotanice, a smuls un lanț de aur de la o femeie de 85 de ani, care se deplasa în cârje pe stradă
Un tânăr de 22 de ani, din Cugir, consumator de alcool și etnobotanice, a smuls un lanț de aur de la o femeie de 85 de ani, care se deplasa în cârje pe stradă Un tânăr de 22 de ani, din Cugir, consumator de alcool și etnobotanice și cu mai multe fapte antisociale la activ, […]
Secțiune Articole Similare
-
Opinii - Comentariiacum 6 ore
Obiceiuri, tradiții și superstiții de Buna Vestire: Zi aducătoare de veste minunată în care oamenii nu au voie să se certe. Credincioșii au dezlegare la pește
-
Sportacum 4 zile
Ultima etapă, sâmbătă, ora 15.00, pe "Arena Cugir": Metalurgistul Cugir – CSM Unirea Alba Iulia, derby "de Alba" cu miză imensă… pentru vizitatori
-
Opinii - Comentariiacum 3 zile
22 martie: Ziua Mondială a Apei. O zi în care se atrage atenţia asupra gestionării eficiene a resurselor disponibile
-
Sportacum 2 zile
FOTO: Metalurgistul Cugir – CSM Unirea Alba Iulia 1-1 (1-1), în derby "de Alba" | Dezamăgire pentru "alb-negri", care au ratat play-off-ul
-
Opinii - Comentariiacum 4 zile
21 martie: Ziua Internaţională a Copiilor Străzii. Să ne îndreptăm atenţia mai mult, măcar pentru o zi, către copiii fără copilărie
-
Opinii - Comentariiacum o zi
24 martie: Ziua mondială de luptă împotriva tuberculozei